CELEX: 32021D2277
Language: bg
Date: 2021-11-11 00:00:00
Title: Решение (ЕС) 2021/2277 на Съвета от 11 ноември 2021 година за подписване от името на Европейския съюз и временно прилагане на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук

28.12.2021   
               
               
                  BG
               
               
                  Официален вестник на Европейския съюз
               
               
                  L 463/1
               
            
         РЕШЕНИЕ (ЕС) 2021/2277 НА СЪВЕТА
         от 11 ноември 2021 година
         за подписване от името на Европейския съюз и временно прилагане на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в областта на устойчивото рибарство между Европейския съюз и правителството на островите Кук (1) (наричано по-нататък „споразумението“) беше сключено с Решение (ЕС) 2017/418 на Съвета (2) и влезе в сила на 10 май 2017 г. Споразумението и протоколът за неговото прилагане (наричан по-нататък „действащия протокол“) бяха прилагани временно от 14 октомври 2016 г. (3).
                  
               
                     (2)
                  
                  
                     На 7 юли 2020 г. Съветът упълномощи Комисията да започне преговори с правителството на островите Кук за сключването на нов протокол за прилагане на споразумението (наричан по-нататък „протоколът“).
                  
               
                     (3)
                  
                  
                     В очакване на приключването на преговорите срокът на действие на действащия протокол беше удължен с една година (4) и ще изтече на 13 ноември 2021 г.
                  
               
                     (4)
                  
                  
                     Преговорите приключиха успешно и протоколът беше парафиран на 28 юли 2021 г.
                  
               
                     (5)
                  
                  
                     Целта на протокола е да се осигури възможност на Съюза и на правителството на островите Кук да продължат да си сътрудничат в насърчаването на политиката на устойчиво рибарство и отговорното използване на рибните ресурси в риболовните води на островите Кук, в съответствие с признатата в правото на Съюза цел за опазване на морските биологични ресурси, както и да се позволи на корабите на Съюза да извършват риболов в тези води.
                  
               
                     (6)
                  
                  
                     С оглед на икономическото значение на риболовните дейности на Съюза в риболовните зони на островите Кук, и с оглед на необходимостта да се предотврати прекъсването на тези дейности при изтичането на срока на действие на действащия протокол, протоколът следва да влезе в сила възможно най-скоро.
                  
               
                     (7)
                  
                  
                     Поради това протоколът следва да бъде подписан и да се прилага временно, считано от датата на подписването му до приключването на процедурите, необходими за влизането му в сила.
                  
               
                     (8)
                  
                  
                     В съответствие с член 42 от Регламент (ЕС) 2018/1725 на Европейския парламент и на Съвета (5) беше проведена консултация с Европейския надзорен орган по защита на данните, който издаде становище на 3 ноември 2021 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването, от името на Съюза, на Протокола за прилагане на Споразумението за партньорство в областта на устойчивото рибарство между Европейския съюз и правителството на островите Кук (наричан по-нататък „протокола“), при условие на сключването на посочения протокол (6).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) протокола от името на Съюза.
         
         
            Член 3
            Протоколът се прилага временно, считано от датата на подписването му (7) до приключването на процедурите, необходими за неговото влизане в сила.
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 11 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  ОВ L 131, 20.5.2016 г., стр. 3.
         
            (2)  Решение (ЕС) 2017/418 на Съвета от 28 февруари 2017 г. за сключване от името на Европейския съюз на Споразумението за партньорство в областта на устойчивото рибарство между Европейския съюз и правителството на островите Кук и протокола за прилагане към него (ОВ L 64, 10.3.2017 г., стр. 1).
         
            (3)  ОВ L 289, 25.10.2016 г., стр. 1.
         
            (4)  ОВ L 395, 25.11.2020 г., стр. 1.
         
            (5)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).
         
            (6)  Вж. страница 3 от настоящия брой на Официален вестник.
         
            (7)  Датата, от която ще започне временното прилагане на протокола, ще бъде публикувана в Официален вестник на Европейския съюз от Генералния секретариат на Съвета.